Magical Mystery Tour

Magical Mystery Tour (skrátene MMT) je štúdiový album britskej rockovej skupiny the Beatles vydaný v roku 1967. MMT bol pôvodne vydaný 27. novembra 1967 v Spojenom kráľovstve ako dvojité EP a o jedenásť dní neskôr bol vydaný už ako LP v Spojených štátoch.

Rovnako ako ich predchádzajúci album Sgt. Pepper’s Lonely Hearts Club Band je aj Magical Mystery Tour silne poznačený hudobnou experimentáciou. Počas nahrávania boli použité rôzne štúdiové techniky ako efekt oneskorenia zvuku, flanging, spomalenie hudobných nástrojov a podobne. Pre piesne na albume je význačný psychedelický zvuk, ktorý bol pre Beatles v období 1966-1967 charakteristický. Toto je na niektorých skladbách sprevádzané aj surreálnymi textami, ktoré môžu byť zložité na interpretáciu. Nahrávanie albumu bolo tiež poznačené smrťou manažéra kapely Briana Epsteina.

V Británii bol Magical Mystery Tour vydaný na EP ako soundtrack k filmu s rovnakým názvom. Hoci film veľký úspech nezaznamenal, toto EP dosiahlo druhé miesto na UK Singles Chart hneď po skladbe „Hello, Goodbye“, ktorá vyšla na samostatnom singli. V americkom rebríčku časopisu Billboard album dosiahol prvé miestom a udržal sa tam osem týždňov. V tom istom roku bol nominovaný na cenu Grammy.

Zoznam skladieb 
Autormi skladieb sú Lennon/McCartney, okrem uvedených výnimiek.

LP

Prvá strana (album Magical Mystery Tour) 
 „Magical Mystery Tour“ – 2:51
 Spev: Lennon
 „The Fool on the Hill“ – 3:00
 Spev: McCartney
 „Flying“ (Lennon/McCartney/Harrison/Starr) – 2:16
inštrumentálna skladba
 „Blue Jay Way“ (Harrison) – 3:56
Spev: Harrison
 „Your Mother Should Know“ – 2:29
 Spev: McCartney
 „I Am the Walrus“ – 4:36
 Spev: Lennon

Druhá strana (single, ktoré kapela The Beatles vydala v roku 1967) 
 „Hello Goodbye“ – 3:31
 Spev: McCartney
 „Strawberry Fields Forever“ – 4:10
 Spev: Lennon
 „Penny Lane“ – 3:03
 Spev: McCartney
 „Baby, You're a Rich Man“ – 3:03
 Spev: Lennon, McCartney, Harrison
 „All You Need Is Love“ – 3:48
 Spev: Lennon

EP

Strana 1
 „Magical Mystery Tour“ – 2:51
 „Your Mother Should Know“ – 2:29

Strana 2
 „I Am the Walrus“ – 4:36

Strana 3
 „The Fool on the Hill“ – 3:00
 „Flying“ (Lennon/McCartney/Harrison/Starr) – 2:16

Strana 4
 „Blue Jay Way“ (Harrison) – 3:56

Nahrávanie albumu 
The Beatles
 John Lennon – spev a vokály, gitara, harmonika v skadbe The Fool on the Hill, mellotron, klávesy, bendžo
 Paul McCartney – spev a vokály, basová gitara, akustická gitara, klavír, harmónium
 George Harrison – spev a vokály, sólová a rytmická gitara, husle, indická harfa
 Ringo Starr – bicie nástroje, perkusie
Ďalší hudobníci
 „Magical Mystery Tour“: Mal Evans a Neil Aspinall - perkusie, David Mason, Elgar Howarth, Roy Copestake a John Wilbraham - trúbka
 „The Fool on the Hill“: Christoper Taylor, Richard Taylor a Jack Ellory - flauta
 „I Am the Walrus“: Sidney Sax, Jack Rothstein, Ralph Elman, Andrew McGee, Jack Greene, Louis Stevens, John Jezzard a Jack Richards - husle, Lionel Ross, Eldon Fox, Brian Martin a Terry Weil - violončelo, Neil Sanders, Tony Tunstall a Morris Miller - rohy, Gordon Lewin - klarinet, The Mike Sammes Singers - vokály
 „Hello Goodbye“: Ken Essex a Leo Birnbaum - viola
 „Strawberry Fields Forever“: Mal Evans - perkusie, Tony Fisher, Greg Bowen, Derek Watkins a Stanley Roderick - trúbka, John Hall, Derek Simpson, Norman Jones - violončelo
 „Penny Lane“: George Martin - piano, Ray Swinfield, P Goody, Manny Winters a Dennis Walton - flauta, Leon Calvert, Freddy Clayton, Bert Courtley a Duncan Campbell - trúbka, Dick Morgan a Mike Winfield - anglický roh, Frank Clarke - kontrabas, David Mason - piccolo trúbka
 „Baby You're a Rich Man“: Eddie Kramer - vibrafón
 „All You Need Is Love“: George Martin - klavír, Sidney Sax, Patrick Halling, Eric Bowie a Jack Holmes - husle, Rex Morris a Don Honeywill - saxofón, David Mason a Stanley Woods - trúbka, Evan Watkins a Henry Spain - pozauna, Jack Emblow - akordeón, Brian Martin - violončelo, Mick Jagger, Keith Richards, Marianne Faithfull, Keith Moon, Eric Clapton, Pattie Boyd Harrison, Jane Asher, Mike McCartney, Maureen Starkey, Graham Nash, Gary Leeds a Hunter Davies - vokály

Referencie 

Albumy The Beatles
Hudobné albumy z 1967